**Csongrád Város Polgármesterétől**

Száma: Pü/ 4-2/2021.

Témafelelős: Kruppa István

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

**Tárgy:** 2019.évi költségvetési maradvány korrekciója

Tisztelt Képviselő-testület!

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, az alábbi döntésre teszek javaslatot.

A Magyar Közlöny 2020. évi 292. számában kihirdetésre került az államháztartás számviteléről szóló 4/2013. (I. 11.) Korm. rendelet és a Beruházás Előkészítési Alap felhasználásáról szóló 233/2018. (XII. 6.) Korm. rendelet módosításáról szóló 678/2020. (XII. 28.) Korm. rendelet, melynek 8.§-a alapján lehetőség nyílik az elfogadott 2019. évi költségvetési maradvány korrekciójára. A maradvány korrekcióról jegyzőkönyvet kell készíteni, melyről az irányítószervet, a képviselőtestületet legkésőbb 2021. január 31-ig tájékoztatni kell.

Az államháztartás számviteléről szóló 4/2013. (I. 11.) Korm. rendelet 17. melléklet 4. pont d.) pontja alapján levezetett korrigált maradvány összege viszonyítva a 2019. évi beszámoló 07/A űrlap 15. sorában szereplő, - a zárszámadási rendelettel elfogadott- maradvány összegéhez képest  **589.107.010 ,- Ft**.-tal növekedik.

A maradvány összege a korrekció elvégzését követően **1.269.017.064** **Ft**.

A fentiek alapján Csongrád Városi Önkormányzat irányítása alá tartozó költségvetési szervek 2019. évi korrigált maradványa a következő :

Csongrádi Polgármesteri Hivatal 3.006.129 Ft

Csongrád Városi Önkormányzat 549.098.502 Ft

Csongrád Város Önkormányzata Városellátó Intézménye 1.538.565 Ft

Csongrád Városi Önkormányzat Gazdasági Ellátó Szervezete 1.450.587 Ft

Művelődési Központ és Városi Galéria 11.865.835 Ft

Csongrádi Információs Központ Csemegi Károly Könyvtár és Tari L. Múzeum 2.316.936 Ft

Csongrádi Óvodák Igazgatósága 17.352.815 Ft

Piroskavárosi Szociális Család és Gyermekjóléti Intézmény 23.666.062 Ft

Dr. Szarka Ö. Egyesített Egészségügyi és Szociális Intézmény 66.238.765 Ft

Csongrádi Alkotóház 1.049.293 Ft

Csongrád Város Önkormányzata, a Homokhátsági Regionális Szilárdhulladék Kezelési Konzorcium Tulajdonközösség Gesztora Intézménye 591.433.575 Ft

A korrigált maradvány a könyvelésben is rendezésre kerül a 38/2013. (IX.19.) NGM rendelet 1. melléklet XII. Gazdasági események elszámolásai fejezet szerint, valamint Áht. 34.§ (4) bekezdése alapján és a 2020. évi költségvetési rendeleten is átvezetésre kerül a módosítás.

Kérem a Tisztelt Képviselő-testület tagjait az előterjesztés és határozati javaslat/rendelet véleményezésére.

**Határozati javaslat**

A **Kormány** a veszélyhelyzet kihirdetéséről szóló 478/2020.(XI. 3.)Korm. rendelet értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére **veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

A fentiekre hivatkozva Csongrád Városi Önkormányzat 2019.évi költségvetési beszámolójában a Képviselő- testület által elfogadott 679.910.054 Ft költségvetési maradvány 588.591.840 Ft-tal növekedik, amely a korrigálás után 1.268.501.894 Ft összegűre változik.

A határozat mellékletét képezi a 2019.évi maradvány korrekciójáról költségvetési intézményenként elkészített jegyzőkönyvek és a maradvány levezetése.

A polgármester felkéri a jegyzőt, hogy az előzőekben említett összeget a 2020.évi költségvetési beszámolóval, zárszámadással együttesen a képviselő-testület elé beterjesztett 2020.évi költségvetési rendeleten vezesse át, vegye nyilvántartásba.

Csongrád, 2021. január 28.

Bedő Tamás

polgármester